అంబానీల 'వ్యూహ్మాత్మక భాగస్వామ్యం'
- జియోతో దోస్తీని ప్రకటించిన ఆర్‌కామ్‌
ముంబయి: రిలయన్స్‌ సోదరుల మధ్య వ్యాపార మైత్రి కొత్త పుంతలు తొక్కుతోంది. ముఖేష్‌ అంబానీ నేతృత్వంలోని రిలయన్స్‌ ఇండిస్టీస్‌కు టెలికాం అనుబంధ సంస్థ 'రిలయన్స్‌ జియో'తో త్వరలో వ్యూహాత్మక భాగస్వామ్యాన్ని కుదుర్చుకోనున్నట్లు 'రిలయన్స్‌ కమ్యూనికేషన్స్‌్‌' (ఆర్‌కామ్‌) ఛైర్మన్‌ అనిల్‌ అంబానీ బుధవారం ఇక్కడ ప్రకటించారు. ఆర్‌కామ్‌ వార్షిక సర్వసభ్య సమావేశంలో ఆయన మాట్లాడుతూ జియో దేశంలో4జీ సేవల విస్తరణకు గాను అవసరమైన స్పెక్ట్రమ్‌ వ్రాణిజ్యం, పంపకాలకు సంబంధించి ఈ భాగస్వామం ఉండనుందని ఆయన తెలిపారు. రిలయన్స్‌ జియో సంస్థ డిసెంబరు నుంచి దేశ వ్యాప్తంగా 4జీ సేవలను విస్తరించనున్న విషయం తెలిసిందే. దీనికి తోడు రష్యాకు చెందిన సిస్టెమా సంస్థకు చెందిన భారత అనుబంధ సంస్థతో విలీనం చర్చలు కూడా కీలక దశలో ఉన్నట్లు అనిల్‌ అంబానీ తెలిపారు. డిసెంబరు నుంచి రిలయన్స్‌ జియో సంస్థ భారీ ప్రాతిపదికన దేశ వ్యాప్తంగా 4జీ సేవలు ప్రారంభించనున్న నేపథ్యంలో దేశంలో దిగ్గజ టెలికాం సంస్థ భారతీ ఎయిర్‌టెల్‌, వొడాఫోన్‌లతో సహా ఆర్‌కామ్‌ సంస్థలు తీవ్ర వ్యాపార ఒత్తిళ్లను ఎదుర్కొంటున్నాయి. దేశంలో స్మార్ట్‌ మొబైల్‌ ఫోన్లు చౌకగా అందుబాటులోకి రావడంతో దేశ వ్యాప్తంగా డేటా వాడకం బాగా పెరిగింది.
మీ స్నేహితులకు రికమెండ్ చెయ్యండి